# ХУУЛЬ ЗҮЙН ТУСЛАЛЦАА ҮЗҮҮЛЭХ ГЭРЭЭ

Огноо № Улаанбаатар хот

Энэхүү “Хууль зүйн туслалцаа үзүүлэх гэрээ”-г /цашид “гэрээ” гэх/ 2023 оны … дугаар сарын …-ны өдөр нэг талаас "……………….." ХХК-ийн/РД:…………./ захирал ................... /цаашид “үйлчлүүлэгч” гэх/, нөгөө талаас Монголын хуульчдын холбооны гишүүн хуульч ……………../цаашид “төлөөлөгч” хамтад нь “Талууд” гэх нар энэхүү гэрээг харилцан тохиролцож дор дурьдсан нөхцөлөөр байгуулав.

## НЭГ. ГЭРЭЭНИЙ ЗҮЙЛ

1.1.Энэхүү гэрээгээр төлөөлөгч нь “……………………” ХХК-ийн нэрийн өмнөөс, түүний зардлаар хууль зүйн үйлчилгээ үзүүлнэ. Хууль зүйн үйлчилгээнд: "…………" ХХК-ийн 2023 оны ...сарын ...ны өдрийн .......... тоот гэрээнд заасан төлбөрийн үлдэгдэл ………. төгрөгийг гаргуулж өгөх.

1.2.Төлөөлөгч нь үйлчлүүлэгчийн эрх, хууль ёсны ашиг сонирхлыг хуулийн хүрээнд бүрэн дүүрэн тууштай хамгаалах бөгөөд гэрээ болон хуулиар хүлээсэн үүргээ зохих ёсоор бодитой биелүүлэх зарчмыг удирдлага болгоно.

## ХОЁР. ТӨЛБӨР ХИЙХ ЖУРАМ

2.1.Гэрээгээр тохиролцсон хууль зүйн үйлчилгээ үзүүлэх төлбөрийн дүн ..................... төгрөг.

2.2.Хууль зүйн үйлчилгээ үзүүлэх гэрээнд гарын үсэг зурсан өдөр ажлын хөлсний 50 хувь болох ................. төгрөгийг үйлчлүүлэгч төлөөлөгчид төлнө.

2.3. Гэрээний үлдэгдэл төлбөр болох ............... төгрөгийг гэрээний 1.1-д заасан нөхцөл биелэгдсэн үед ажлын ... хоногийн дотор үйлчлүүлэгч төлөөлөгчид төлнө.

2.4. Гэрээгээр тохиролцсон хууль зүйн үйлчилгээтэй холбоотой гарсан нэмэлт зардлыг /нотариат, улсын тэмдэгтийн хураамж гэх мэт/ санхүүгийн баримтыг үндэслэн өмгөөлөгчид төлнө.

## ГУРАВ. ТАЛУУДЫН ЭРХ, ҮҮРЭГ

### 3.1.Үйлчлүүлэгчийн эрх:

3.1.1.Төлөөлөгчөөс гэрээгээр хүлээсэн үүргээ зохих ёсоор биелүүлэхийг шаардах, төлөөлөгч гэрээгээр хүлээсэн үүргээ биелүүлээгүй, мэргэжлийн ёс зүйн дүрмээ зөрчсөн, хууль зөрчсөн тохиолдолд холбогдох байгууллагад мэдэгдэх эрхтэй.

3.1.2.Төлөөлөгч гэрээгээр хүлээсэн үүргээ биелүүлээгүй, үйлчлүүлэгчийн итгэлийг эвдсэн аливаа үйлдэл хийсэн тохиолдолд төлөөлөгчөөс хууль зүйн туслалцаа авахаас татгалзах эрхтэй.

3.1.3.Үйлчлүүлэгч нь төлөөлөгчид нэр төр, ажил хэргийн нэр хүндэд нь харш үйлдэл хийх, төлөөлөгчийг ашиг сонирхлын зөрчил, хараат байдалд оруулахуйц харилцаа холбоо үүсгэх болон хууль бус шаардлагыг биелүүлэх  талаар хүсэлт, шаардлага гаргах эрхгүй.

### 3.2.Үйлчлүүлэгчийн үүрэг:

3.2.1.Үйлчлүүлэгч нь өгсөн даалгаврынхаа гүйцэтгэлийг хугацаанд нь хүлээн авах, даалгавар гүйцэтгэхтэй холбогдох өөрөөс хамааралтай мэдээ, бусад баримтыг төлөөлөгчид хугацаанд нь өгөх.

3.2.2. Гэрээнд заасан хөлсийг төлөх.

3.2.3. Төлөөлөгчийн явуулж буй үйл ажиллагаатай танилцах, зөвлөгөө өгөх.

3.2.4. Гүйцэтгэж байгаа ажлын явцын талаар мэдээлэх.

### 3.3. Төлөөлөгчийн эрх:

3.3.1.Гэрээгээр хүлээсэн үүргээ биелүүлэхийг үйлчлүүлэгчээс шаардах, үйлчлүүлэгчийн хууль бус, хуульчийн мэргэжлийн үйл ажиллагаанд хамаарахгүй шаардлагыг биелүүлэхээс татгалзах эрхтэй.

3.3.2.Төлөөлөгч нь үйлчлүүлэгчийн эрх, хууль ёсны ашиг сонирхлыг хамгаалан тууштай ажиллах бөгөөд ажлын үр дүнгийн талаар үйлчлүүлэгчид ямарваа байдлаар амлалт, баталгаа өгөх эрхгүй.

### 3.4. Төлөөлөгчийн үүрэг:

3.4.1.Төлөөлөгч нь хууль зүйн туслалцаа үзүүлэхдээ үйлчлүүлэгчийн хууль ёсны эрх ашиг сонирхлын дагуу гүйцэтгэх.

3.4.2.Төлөөлөгч хууль зүйн үйлчилгээ үзүүлж дууссанаас хойш энэ тухай үйлчлүүлэгчид амаар буюу бичгээр мэдэгдэнэ.

3.4.3.Үйлчлүүлэгч талын ашиг сонирхлын үүднээс түүний өгсөн зааврыг өөрчлөх зайлшгүй шаардлагатай бөгөөд энэ талаар урьдчилан мэдэгдэх боломжгүй байсан эсхүл мэдэгдсэн боловч 7 хоногийн хугацаанд хариу аваагүй бол өмгөөлөгч уг зааврыг өөрчлөх эрхтэй.

3.4.5.Шаардлагатай тохиолдолд хууль зүйн туслалцаа үзүүлэх ажиллагаанд үйлчлүүлэгчийг оролцуулж болно.

## ДӨРӨВ. ГЭРЭЭНИЙ ХАРИУЦЛАГА, ДУУСГАВАР БОЛОХ ҮНДЭСЛЭЛ

4.2.Энэхүү гэрээний 1.1-д заасан харилцаатай холбоотой шүүхийн хүчин төгөлдөр шийдвэр болон бусад эрх бүхий байгууллагын шийдвэр гарсан тохиолдолд энэхүү гэрээ дуусгавар болно.

4.3.Талууд энэ гэрээний үүргээ биелүүлээгүй буюу зохих ёсоор биелүүлээгүй бусад тохиолдолд хууль тогтоомжийн дагуу хариуцлага хүлээнэ.

## ТАВ. НУУЦ ХАДГАЛАХ

5.1.Төлөөлөгч нь хууль зүйн туслалцаа үзүүлэх явцдаа олж мэдсэн үйлчлүүлэгчийн нууцыг хугацаагүй хадгална.

5.2.Төлөөлөгч нь гэрээний 5.1-д заасан үйлчлүүлэгчийн нууцыг ашиг олох, амин хувийн болон бусад зорилгоор ашиглах, ямарваа байдлаар задруулахыг хориглоно.

## ЗУРГАА. БУСАД НӨХЦӨЛ

6.1.Талууд энэ гэрээг биелүүлэх явцад иргэний болон эрх зүйн маргаанд хамаарагдах асуудлаар бие биедээ өгсөн зөвлөмжийг анхааралдаа авч ажиллана. Энэхүү гэрээтэй холбоотой маргаан гарсан тохиолдолд талууд хэлэлцээрийн аргаар шийдэхийг эрмэлзэх бөгөөд эс эвлэрвэл ҮНДЭСНИЙ БА ОЛОН УЛСЫН АРИЛЖААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална.

6.2.Энэ гэрээний үндсэн эхийг хоёр хувь үйлдэж, тал тус бүр нэг хувийг авна.

6.3.Энэ гэрээ талууд гарын үсэг зурсан өдрөөс эхлэн хүчин төгөлдөр болох бөгөөд гэрээг дуусгавар болох хүртэл бүх хугацааны турш үйлчилнэ.

## ДОЛОО. ТАЛУУДЫН ХУУЛЬ ЁСНЫ ХАЯГ

**Үйлчлүүлэгч Төлөөлөгч**

Хаяг: Хаяг:

Утас: Утас:

Гарын үсэг:\_\_\_\_\_\_\_\_\_\_\_\_\_\_\_\_\_\_\_\_ Гарын үсэг:\_\_\_\_\_\_\_\_\_\_\_\_\_\_\_\_\_

\Тамга тэмдэг\